CONVOCATÒRIA DE MOBILITAT PER A FORMACIÓ DEL PERSONAL TÈCNIC, DE GESTIÓ I D'ADMINISTRACIÓ I SERVEIS (PTGAS) DURANT EL CURS ACADÈMIC 2024-2025 (PROGRAMA ERASMUS +) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/52574)
  + [Valencià](/va/acuerdo/52556)






Selector de idioma

Leer

* [Español](/es/acuerdo/52494)
* [Valencià](/va/acuerdo/52866)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT PER A FORMACIÓ DEL PERSONAL TÈCNIC, DE GESTIÓ I D'ADMINISTRACIÓ I SERVEIS (PTGAS) DURANT EL CURS ACADÈMIC 2024-2025 (PROGRAMA ERASMUS +)[Butlletí Oficial Universitat d'Alacant](/ca/Publicacion)
===========================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT PER A FORMACIÓ DEL PERSONAL TÈCNIC, DE GESTIÓ I D'ADMINISTRACIÓ I SERVEIS (PTGAS) DURANT EL CURS ACADÈMIC 2024-2025 (PROGRAMA ERASMUS +)

Data d'aprovació
:   02/09/2024

Data de publicació
:   03/09/2024

Òrgan competent
:   Rectora

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/52959)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/52162)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/52540)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT PER A FORMACIÓ DEL PERSONAL TÈCNIC, DE GESTIÓ I D'ADMINISTRACIÓ I SERVEIS (PTGAS) DURANT EL CURS ACADÈMIC 2024-2025 (PROGRAMA ERASMUS +)&url=https://www.boua.ua.es/va/acuerdo/52112)

**Títol:** CONVOCATÒRIA DE MOBILITAT PER A FORMACIÓ DEL PERSONAL TÈCNIC, DE GESTIÓ I D'ADMINISTRACIÓ I SERVEIS (PTGAS) DURANT EL CURS ACADÈMIC 2024-2025 (PROGRAMA ERASMUS +)

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 2 de setembre de 2024

CONVOCATÒRIA DE MOBILITAT PER A FORMACIÓ DEL PERSONAL TÈCNIC, DE GESTIÓ I D'ADMINISTRACIÓ I SERVEIS (PTGAS) DURANT EL CURS ACADÈMIC 2024-2025 (PROGRAMA ERASMUS +)

1.    Objecte de la convocatòria

El programa Erasmus + de la Unió Europea té com a objectiu atendre les necessitats d'ensenyament i aprenentatge de totes les persones que participen en educació superior formal, com també les institucions que imparteixen aquest tipus de formació. Per a establir l'Espai Comú d'Educació Superior Europeu es configura com un dels punts principals la promoció de la mobilitat d'estudiantat, de professorat i de personal tècnic, de gestió i d'administració i serveis (PTGAS).

El Programa Erasmus + de la Comissió Europea ofereix a la Universitat d'Alacant (d'ara endavant, UA) l'oportunitat d'enviar membres del seu personal a l'estranger per a exercir una activitat de formació en els centres participants. Les activitats del personal enviat a l'estranger permeten el desenvolupament professional en forma d'accions de formació i aprenentatge per observació i intercanvi de bones pràctiques en un centre participant. Aquestes activitats han d'acordar-se per endavant entre l'organització d'origen de la persona interessada i l'organització de destinació sobre la base del projecte específic entre la UA i els centres participants.

L'objecte d'aquesta convocatòria és la concessió, en règim de concurrència competitiva, d'ajudes per a fomentar la mobilitat amb finalitats de formació del PTGAS en el marc del Programa Erasmus +. La mobilitat consistirà en la realització d'una breu estada formativa en una institució d'educació superior durant el curs acadèmic 2024-2025 amb la finalitat de formació de la unitat homòloga, aprenentatge per observació i intercanvi de bones pràctiques, d'acord amb els objectius següents:

1.1. Afavorir l'aprenentatge al llarg de la vida laboral del PTGAS.

1.2. Fomentar la internacionalització de tots els col·lectius de la comunitat universitària.

1.3. Facilitar l'aprenentatge de bones pràctiques i l'observació de formes de treball i entorns laborals de les institucions sòcies.

1.4. Enfortir les relacions amb les universitats sòcies.

Les activitats de formació i els possibles beneficis per a la persona participant, la seua unitat i la relació de la UA amb l'altra institució hauran de reflectir-se en un Acord de mobilitat per a formació (Mobility Agreement) acordat prèviament entre la persona participant i les dues institucions.

D'altra banda, en una relació d'intercanvi recíproc, la UA té la possibilitat de rebre el PTGAS de la institució amfitriona per a formació en la UA amb el propòsit de compartir mètodes de treball.

Els objectius generals són:

- Ampliar les possibilitats de desenvolupament personal i professional del PTGAS.

- Internacionalitzar les unitats de la UA a través de l'efecte multiplicador que exercirà l'experiència internacional del personal.

- Oferir al PTGAS que no participa en el programa de mobilitat la possibilitat de beneficiar-se del coneixement i l'experiència de les unitats homòlogues d'altres països en la mateixa UA.

- Fomentar l'intercanvi de coneixements tècnics i experiències sobre mètodes de treball.

- Reforçar els vincles entre les institucions d'educació superior amb les quals es mantenen acords bilaterals.

2.    Requisits de les persones beneficiàries

Podrà obtenir la condició de beneficiari i sol·licitar aquesta ajuda el PTGAS que complisca els requisits següents:

1.        Pertànyer a la plantilla de la UA com a personal funcionari o contractat laboral. Les persones sol·licitants hauran d'acreditar una antiguitat d'almenys un any continuat.

2.        Continuar en la mateixa unitat administrativa en el moment de formalitzar la sol·licitud i de realitzar l'intercanvi.

3.        Tenir la nacionalitat d'un país participant en el Programa Erasmus + o de tercers països, i en aquest cas haurà d'acreditar que està en possessió d'un permís vàlid per a residir a Espanya durant el període de realització de la mobilitat.

4.        Tenir un coneixement de l'idioma propi de la universitat receptora o d'anglès corresponent al nivell B2 o superior.

5.        Els requisits anteriors han de complir-se tant en el moment de la sol·licitud com durant el període de realització de la mobilitat per a formació.

3.    Idiomes

És obligatori tenir un coneixement de l'idioma propi de la universitat receptora o d'anglès corresponent al nivell B2 segons el Marc europeu comú de referència per a les llengües (MECR). No obstant això, cada institució d'acolliment pot indicar un nivell diferent.

4.    Nombre i dotació de les beques

Amb la finalitat d'incentivar la participació del PTGAS de la UA en activitats de mobilitat, la Gerència, juntament amb el Vicerectorat de Relacions Internacionals i Cooperació per al Desenvolupament, publica una convocatòria de:

- 15 ajudes en el marc del Programa Erasmus +, accions KA131 amb països europeus.

5.    Finançament

La duració màxima finançada serà de 5 dies d'activitat formativa, a la qual se sumaran fins a dos dies per a viatge. Els dies concrets en els quals es realitzarà l'activitat es faran constar tant en l'Acord de mobilitat per a formació com en el certificat d'estada, i aquests seran els que s'utilitzen per al càlcul de la quantia que caldrà percebre.

Les activitats de mobilitat per a formació Erasmus + KA131 estan cofinançades per la Comissió Europea a través del Servei Espanyol per a la Internacionalització de l'Educació (SEPIE), i per la mateixa UA.

L'ajuda té per objecte contribuir a cobrir les despeses de viatge i subsistència de la mobilitat per a formació al país d'acolliment. No es podran utilitzar aquestes ajudes per a cobrir partides de despeses ja finançades amb altres fons, o per a realitzar activitats formatives, docents o investigadores vinculades a altres programes pels quals es perceba qualsevol altra beca, ajuda, sou o salari.

El personal rebrà una quantitat d'ajuda com a contribució a les seues despeses de viatge i subsistència durant el període d'estada en un altre país seguint els criteris següents:

- Viatge (anada i tornada): contribució a les despeses de viatge del personal basada en la distància entre el seu lloc de treball i el lloc en el qual es desenvolupe l'activitat corresponent, segons la quantitat que s'indica a continuació:

-       Entre 500 i 1.999 km                                                309 €

-       Entre 2.000 i 2.999 km                                            395 €

-       Entre 3.000 i 3.999 km                                            580 €

-       Entre 4.000 i 7.999 km                                         1.188 €

-       8.000 km o més                                                     1.735 €

Per a calcular la distància en quilòmetres des del lloc de treball fins a la ciutat de destinació, s'utilitzarà la calculadora de distàncies proposada per la Comissió Europea, que es podrà trobar en l'enllaç següent:

<http://ec.europa.eu/programmes/erasmus-plus/tools/distance_en.htm>

- Subsistència: costos directament relacionats amb l'estada de la persona participant durant l'activitat. Les quantitats diàries dependran del país de destinació (en funció del grup indicat):

- Grup A: 160 € (Alemanya, Àustria, Bèlgica, Dinamarca, Finlàndia, França, Irlanda, Islàndia, Itàlia, Liechtenstein, Luxemburg, Noruega, Països Baixos, Regne Unit i Suècia).

- Grup B: 143,16 € (Txèquia, Xipre, Eslovàquia, Eslovènia, Estònia, Grècia, Letònia, Malta i Portugal).

- Grup C: 124,63 € (Bulgària, Croàcia, Hongria, Lituània, Macedònia del Nord, Polònia, Romania, Sèrbia i Turquia).

6.    Duració de la mobilitat per a formació

Per a les mobilitats Erasmus+ KA131, a Europa, la duració de l'activitat de mobilitat per a la formació serà de 2 a 5 dies, amb l'excepció del Regne Unit, destinació en la qual la duració de l'activitat de mobilitat per a la formació serà de 5 dies. Les activitats hauran de ser degudament certificades per la institució receptora.

Els dies en què tinga lloc el viatge no es comptabilitzaran a l'efecte de dies d'activitat sempre que:

- en el viatge d'anada, l'arribada a destinació siga posterior a les 14 hores

- en el viatge de tornada, l'eixida de destinació siga anterior a les 12 hores.

En qualsevol cas, la data límit de realització de l'activitat finalitza el 31 de juliol del 2025, i l'estada se supeditarà al període negociat per endavant amb la institució sòcia.

7.    Destinacions i activitats

Per a la mobilitat Erasmus+ KA131 a Europa, es podrà sol·licitar l'acceptació en qualsevol institució d'educació superior estrangera que tinga Carta Erasmus (TIRE). En concret:

- [Institucions sòcies de la UA en el programa Erasmus +](https://cvnet.cpd.ua.es/convenios_movilidadNET/Acuerdo/PaisesxPrograma?tipCodnum=1).

- [Institucions europees que participen en el programa Erasmus +.](https://ec.europa.eu/programmes/erasmus-plus/resources/documents/higher-education-institutions-holding-eche-2021-2027_en)

La temàtica de la formació pràctica haurà de ser afí al treball que desenvolupa la persona sol·licitant en la UA. Les activitats en les quals es podrà participar seran:

o    setmanes internacionals

o    estades en universitats sòcies

En els dos casos s'ha d'adjuntar un programa de formació clar i precís.

A aquest efecte, es considera activitat formativa els esdeveniments de formació esmentats anteriorment (excloent-ne congressos) i períodes d'aprenentatge per observació i intercanvi de bones pràctiques (també anomenats job shadowing) la finalitat de les quals siga conèixer el funcionament de la institució sòcia, supervisar l'execució del projecte i formar la institució sòcia en les tasques d'internacionalització dins el component de cooperació del projecte.

És important ressenyar que la tasca que cal desenvolupar en la universitat de destinació ha de pertànyer a la mateixa àrea de treball en la qual la persona candidata desenvolupe la seua activitat en la UA. En cas contrari, no es farà efectiva l'ajuda.

No es podrà triar com a destinació una institució en la qual la persona sol·licitant ja haja realitzat una estada formativa amb anterioritat en el marc d'aquest programa.

La persona beneficiària d'aquesta mobilitat podrà ser requerida per a fer extensius a altres persones o col·lectius universitaris els coneixements adquirits. Aquests requeriments hauran de ser atesos sempre que es formulen en termes assumibles per a la persona beneficiària i la unitat a la qual pertany.

8.    Termini i procediment de presentació de sol·licituds

8.1.  Termini de presentació

El termini per a sol·licitar l'ajuda s'obrirà a partir del 9 de setembre fins al 4 d'octubre de 2024 a les 23.59 h.

8.2. Procediment de presentació

Es podrà sol·licitar una ajuda en aquesta convocatòria.

El formulari de sol·licitud es formalitzarà únicament i exclusivament a través del formulari publicat en la pàgina web següent:

<https://sri.ua.es/va/movilidad/stt/mobilitat-de-personal-per-a-formacio-erasmus-i-internacionalitzacio.html>

En aquest formulari s'hauran d'adjuntar els documents següents, els models dels quals es troben en la mateixa pàgina web.

8.2.1.  Vistiplau de la persona responsable de la unitat en què s'estiga treballant en el moment de presentar la sol·licitud, amb indicació del compromís de la unitat per a rebre personal no docent en formació.

8.2.2.  Acreditació del nivell d'idioma només en cas que no estiguera inclòs en l'expedient de formació.

8.2.3.  Proposta de l'Acord de mobilitat del personal per a formació (Mobility Agreement) acceptat provisionalment per la institució de destinació. Si la proposta no estiguera signada per la institució de destinació, caldrà adjuntar a la proposta de l'Acord de mobilitat la carta d'acceptació o el correu electrònic d'invitació que incloga les activitats que s'hi realitzaran.

Els elements bàsics de l'acord de mobilitat han de ser: l'objectiu general i els objectius específics, els resultats esperats en termes d'experiència/competència addicional que cal adquirir, les activitats que s'hi han de realitzar i, si és possible, una programació per al període. En el programa que es desenvoluparà s'haurà de demostrar que es realitzaran activitats relacionades amb la mobilitat i caldrà especificar-hi els dies de formació realitzats.

La presentació de la sol·licitud implica l'acceptació de les bases d'aquesta convocatòria.

9.    Criteris d'adjudicació

9.1. Criteris per a l'adjudicació de les ajudes

L'assignació de l'ajuda es realitzarà seguint els criteris següents:

-       Prioritat: tindran preferència les sol·licituds d'aquelles persones que participen per primera vegada en el marc d'aquestes accions de mobilitat.

-       Puntuació: aplicació del barem de la convocatòria (annex). Els punts del barem s'assignaran segons la informació disponible en el Servei de Relacions Internacionals - Mobilitat del PDI i del PTGAS i la facilitada per la Unitat de Formació i Internacionalització del PTGAS.

Només podran participar en el procés d'adjudicació d'ajudes aquelles sol·licituds amb una valoració de l'adequació del programa de formació als interessos de la internacionalització de la UA (Mobility Agreement) que siga igual o superior a 6 punts.

Per a garantir la participació del major nombre possible de membres del PTGAS, l'assignació de places es farà seguint l'ordre de major a menor puntuació obtinguda per cada sol·licitant.

En cas d'empat es donarà preferència al PTGAS que haja realitzat menys mobilitats. Si el nombre de mobilitats resulta ser el mateix, es donarà preferència al que porte més temps en nòmina en la UA.

En cas de persistir l'empat, s'utilitzarà l'ordre alfabètic del primer cognom de les persones sol·licitants, i començarà l'ordenació per la lletra V d'acord amb el resultat del sorteig a què es refereix el Reglament general d'ingrés del personal al servei de l'Administració de l'Estat, publicat en el BOE del 31 de juliol del 2024.

Com en altres accions de mobilitat, l'acceptació definitiva correspon a la institució de destinació.

10. Borsa de sol·licitants

Després de finalitzar el termini de sol·licituds s'activarà un formulari d'inscripció des del 4 de novembre fins al 30 d'abril del 2025. Les inscripcions rebudes durant aquest període seran incloses en una borsa de sol·licitants per a cobrir les possibles vacants que pogueren produir-se una vegada esgotada la llista de reserva.

La sol·licitud s'haurà de presentar en la borsa amb 60 dies d'antelació a la mobilitat per a garantir la concessió de l'ajuda amb caràcter previ a la mobilitat. En el cas que siga presentada amb menys antelació, es podrà admetre la sol·licitud sempre que hi haja temps suficient per a incloure-la en la resolució abans de realitzar la mobilitat.

La borsa es configurarà de la següent manera:

- Prioritat 1: sol·licituds d'aquelles persones que participen per primera vegada en el programa.

- Prioritat 2: sol·licituds d'aquelles persones que van obtenir ajuda del mateix tipus en cursos acadèmics anteriors, però no en el 2024-2025.

Les sol·licituds amb igual prioritat s'ordenaran d'acord amb el barem publicat en l'apartat 9.

El procediment de resolució de la borsa de sol·licitants seguirà les normes següents:

·         Les resolucions provisionals i definitives d'adjudicació d'ajudes de les sol·licituds presentades a través de la borsa durant un mes natural es publicaran durant el mes següent tenint en compte el següent:

o   Es publicaran dues resolucions, una provisional i una definitiva.

o   No es podrà realitzar la mobilitat fins que es publique la resolució definitiva.

o   En la resolució provisional es donarà un termini de 5 dies hàbils per a formular al·legacions.

11. Renúncies i substitucions

En cas de renúncia, aquesta haurà de presentar-se per escrit a través d'Instància genèrica utilitzant l'eAdministració d'UACloud Campus Virtual de la UA, dirigida al Servei de Relacions Internacionals - Mobilitat del PDI i del PTGAS.

Les renúncies no penalitzaran mentre siguen presentades en el termini establit en la resolució provisional.

Si les renúncies es produeixen fora de termini, la penalització s'aplicarà, segons el barem, en la pròxima sol·licitud que realitze.

Es considerarà que renuncien fora de termini les persones que no lliuren la documentació relativa a la mobilitat en les condicions i els terminis previstos.

En cas de renúncia, es podrà adjudicar la mobilitat, si escau, als integrants de la llista de reserva o, una vegada esgotada aquesta, als integrants de la borsa de sol·licitants.

12. Òrgan gestor i Comissió de Valoració

12.1.  Òrgan gestor

L'òrgan gestor de la convocatòria, el Servei de Relacions Internacionals, s'encarrega de l'ordenació i lal instrucció del procediment, i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se la resolució.

La unitat administrativa de referència és la Unitat de Mobilitat del PDI/PTGAS de l'esmentat servei, contacte: [ekevokrntuwcg@wu.qh](mailto:awmwijiogzkdk@nj.mv).

Quan la sol·licitud no reunisca els requisits o no s'hi adjunte la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o hi adjunte els documents preceptius, amb indicació que si així no ho fera se li tindrà per desistit de la petició, amb la resolució prèvia que haurà de ser dictada en els termes previstos legalment.

La persona beneficiària serà responsable dels contactes amb la institució sòcia, de l'organització del programa de formació, de la gestió de la documentació, del transport, de l'allotjament, de l'assegurança d'assistència sanitària, del visat i de qualsevol altre tràmit necessari per a l'estada formativa.

12.2.  Comissió de Valoració

La comissió encarregada de la valoració de les sol·licituds, la Comissió de Valoració, realitzarà l'examen i l'avaluació de les sol·licituds presentades, com també la consegüent proposta de concessió i denegació de les ajudes. La Comissió de Valoració es reserva el dret de convocar a les persones candidates per a contrastar qualsevol informació relacionada amb el contingut de la sol·licitud.

La comissió tindrà la composició següent:

Presidència:

-       Director del Secretariat de Mobilitat (responsable de la coordinació institucional Erasmus +)

Secretaria:

-       Gestor en cap de Mobilitat PDI i PTGAS

Vocals:

-       Directora del Servei de Relacions Internacionals

-       Subdirectora de Gestió de Projectes de Mobilitat

Els membres de la Comissió de Valoració signaran el document d'absència de conflicte d'interessos (DACI).

13. Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://sri.ua.es/va/movilidad/stt/mobilitat-de-personal-per-a-formacio-erasmus-i-internacionalitzacio.html>, que substitueix la notificació a les persones interessades i té els mateixos efectes.

Finalitzat el termini de presentació de sol·licituds, es publicarà en la pàgina web del Secretariat de Mobilitat la resolució provisional de personal admès i exclòs i el barem provisional. Les persones participants disposaran d'un termini de 10 dies hàbils per a presentar-hi al·legacions.

Una vegada resoltes les al·legacions i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució de l'adjudicació definitiva, que serà publicada en la web del Secretariat de Mobilitat. Només tindran la consideració de participants en aquesta convocatòria les persones que apareguen en les llistes definitives.

Com en altres accions de mobilitat, l'acceptació definitiva correspon a la institució de destinació.

14. Marc legal i pressupostari

La dotació màxima d'aquesta convocatòria és de 25.500 € corresponent al SEPIE i es troba consignada en l'aplicació 52.80.7B.38.22 del centre de despesa 5160 del Servei de Relacions Internacionals.

La concessió està condicionada a l'existència, en el pressupost de l'exercici econòmic 2024, de crèdit adequat i suficient a aquest efecte. S'hi aplicaran les retencions de rendes que, si escau, establisca la legislació vigent.

L'assignació de places i concessió d'ajudes econòmiques es regeix pels principis de la Llei 38/2003, de 17 de novembre, general de subvencions; per les regulacions, requisits i termes establits per les normes de funcionament intern de la UA, i per allò que aquesta convocatòria estableix.

Es considerarà d'aplicació complementària i supletòria la normativa europea per al Programa Erasmus + en tot allò que no està previst en aquesta regulació.

El pagament mitjançant comissió de serveis està regulat per la normativa de la UA publicada en el BOUA del 30 de novembre de 2017 i la modificació publicada en el BOUA del 30 de gener de 2018.

15. Obligació i justificació de la persona beneficiària

15.1.  Obligacions de les persones beneficiàries

Les persones que siguen seleccionades a l'empara d'aquesta convocatòria queden obligades a:

1.    Complir la normativa vigent en matèria de regularització de l'estada a l'estranger, en general, i inscriure's en el Registre de Viatgers del Ministeri d'Afers Exteriors abans de l'inici de la mobilitat.

2.    No rebre cap altre ingrés per a la mateixa activitat.

3.    Trobar-se en servei actiu i efectiu durant el curs acadèmic en què desenvolupe l'estada formativa en la universitat d'acolliment.

4.    Realitzar les activitats formatives estipulades en l'acord.

5.    Comunicar immediatament al Servei de Relacions Internacionals - Mobilitat del PDI i del PTGAS qualsevol canvi en la sol·licitud inicial (renúncia, calendari, planificació d'activitats, etc.).

6.    Lliurar en els terminis establits en el Servei de Relacions Internacionals - Mobilitat del PDI i del PTGAS la documentació següent emplenada adequadament:

o   Acord de mobilitat per a formació (signat per la persona beneficiària, la institució d'origen i la de destinació).

o   Conveni (per duplicat amb signatura original).

o   Còpia de la comissió de servei.

o   Sol·licitud de l'absència Internacionalització PTGAS, autoritzada pel superior.

o   Certificat d'estada (original).

o   Qüestionari UE.

o   Justificants de viatge i allotjament.

7.    Procurar-se la cobertura d'assegurança (a l'efecte de malaltia comuna, accident i repatriació) i les vacunes necessàries, si escau, segons el país de destinació.

8.    Responsabilitzar-se dels tràmits de visat, la cerca i localització d'allotjament i qualsevol altre tràmit necessari per a l'estada en la institució d'acolliment.

9.    Acceptar totes les condicions del programa d'intercanvi.

A més, són obligacions de les persones beneficiàries l'acceptació i la justificació de l'ajuda, i les següents:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i els òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics en tant que puguen ser objecte d'actuacions de comprovació i control.

L'incompliment d'alguns dels requisits i les obligacions establides en aquesta convocatòria i en la resta de la normativa podrà donar lloc a la revocació total o parcial de l'ajuda i l'obligació de retornar la quantitat corresponent.

15.2.  Justificació de les persones beneficiàries i pagament

Es tindran en compte exclusivament els costos de viatge, allotjament i manutenció, visat i transports locals corresponents als dies de formació (màxim 5). En cap cas es podran superar els imports establits en la normativa de gestió econòmica de la UA per a aquesta mena de despeses.

Allotjament: s'aportarà factura original d'acord amb les despeses reals ocasionades, tenint en compte que no podran superar les quantitats màximes establides per a allotjament en la normativa de gestió econòmica. Si l'allotjament correspon a més d'una persona s'abonarà únicament la part proporcional corresponent a la persona beneficiària.

La factura haurà d'incloure: nom de la persona beneficiària de l'ajuda, data d'entrada i data d'eixida, nombre de nits, preu per nit i preu total de l'allotjament. Si durant l'estada es resideix en una casa particular, haurà d'aportar: justificant del pagament (càrrec en compte o justificant de transferència) i rebut en el qual conste: nom, cognoms i número de document d'identitat o passaport tant de la persona arrendadora com de la persona arrendatària (serà imprescindible adjuntar fotocòpia d'aquests documents), adreça de l'habitatge, dates d'estada, preu de l'allotjament i signatura de les dues persones.

Despeses de viatge:

-       Les persones beneficiàries hauran de tractar de contractar el mitjà més econòmic per a viatjar.

-       Si el viatge s'haguera de realitzar en vehicle propi, per causes justificades i amb la petició prèvia per escrit, l'import màxim permès serà l'equivalent a l'import més econòmic, si n'hi ha, d'altres mitjans de transport amb el límit de 300 euros. Les persones beneficiàries que utilitzen aquest sistema de desplaçament hauran de justificar la utilització d'aquest mitjà de transport mitjançant presentació de tiquets d'autopista i de proveïments de carburant.

-       No s'autoritza indemnització per ús de vehicle de lloguer, excepte informe justificatiu de no existència d'altres mitjans de transport.

-       No es finançaran despeses de cancel·lació ni altres despeses addicionals al marge de les assenyalades en els apartats anteriors.

15.3.  Canvis i incidències

Quan les circumstàncies així ho aconsellen i estiguen degudament motivades, la Comissió podrà autoritzar, a petició de la persona beneficiària, variacions en el programa de formació o el període de gaudi de la beca, segons el cas, com també resoldre qualsevol incidència que no implique un canvi substancial dels termes de la convocatòria.

15.4.  Incompatibilitats

No podran concedir-se 2 mobilitats a una mateixa persona.

No es podrà repetir com a destinació una mateixa institució.

Així mateix, no podran concedir-se estades Erasmus+ de Docència (PDI) i Formació (PTGAS) a la mateixa persona en el mateix curs acadèmic, per la qual cosa si se sol·licitaren les dues mobilitats, cal indicar quina és la de preferència en el corresponent camp d'observacions de la sol·licitud en línia.

L'ajuda s'abonarà mitjançant una comissió de serveis. Es podrà fer en dos pagaments.

S'estableix un primer pagament anticipat que comporta el lliurament de fons amb caràcter previ a la justificació com a finançament necessari per a poder dur a terme les actuacions inherents a les ajudes, per un import del 70% de la quantia prevista de viatge i subsistència. El segon pagament serà l'import restant corresponent a la liquidació una vegada realitzada l'activitat. És requisit indispensable per a iniciar els tràmits de gestió dels pagaments la presentació de la documentació en els terminis establits. Els documents poden trobar-se en la pàgina web següent:

<https://sri.ua.es/va/movilidad/stt/mobilitat-de-personal-per-a-formacio-erasmus-i-internacionalitzacio.html>

Per a la tramitació del pagament inicial s'haurà de presentar almenys un mes abans de l'eixida:

-       Acord de mobilitat per a formació (Mobility Agreement) aprovat formalment i signat tant per la persona participant com per les institucions d'origen i destinació.

-       Conveni de mobilitat de personal per a formació; es presentarà per duplicat.

-       Còpia impresa de la sol·licitud per Campus Virtual de l'absència Internacionalització PTGAS, autoritzada pel superior de la persona beneficiària (els dies de formació es reconeixeran com a dies treballats).

En cas de lliurar-se aquesta documentació en un termini inferior, quedarà supeditada la tramitació de la bestreta a la disponibilitat de gestió.

En els casos en els quals corresponga bestreta s'efectuarà la setmana anterior a la mobilitat.

Per a la tramitació de la liquidació i, si escau, de l'ajuda complementària s'haurà de presentar en el termini de 15 dies després de la realització de l'estada:

-       Certificat d'estada (Certificate of Attendance) original, sense ratllades ni esmenes, expedit (signat i segellat) per la direcció del departament, servei o unitat de la institució de destinació en el qual s'especifiquen les dates de formació i es confirme que s'ha realitzat la planificació formativa prevista, tenint en compte que la data de la certificació ha de ser igual o posterior a la data de finalització de l'estada formativa.

-       Qüestionari UE (EU Survey / Participant Report) sobre els principals resultats obtinguts. Es tracta d'un formulari en línia facilitat per la Comissió Europea (en finalitzar l'estada, la persona participant rebrà automàticament un correu electrònic amb la informació del procediment que cal seguir per a accedir a aquest qüestionari).

-       Justificants originals de les despeses d'allotjament i viatge: factures, rebuts, bitllets de viatge usats, visats, targetes d'embarcament, confirmació electrònica del vol, proves de transferència, etc.

L'incompliment de les bases de la convocatòria, com també l'ocultació de dades, l'alteració o la manipulació podran ser causa de desestimació o anul·lació de l'ajuda i, si escau, de reintegrament de les quantitats indegudament percebudes.

La persona beneficiària és responsable de la tramitació i abonament, si escau, de les assegurances de malaltia, accidents i contingències comunes o qualsevol altre que s'exigisca amb caràcter obligatori per la institució de destinació.

16. Assegurança mèdica

És imprescindible estar cobert per una assegurança mèdica durant l'estada al país estranger.

16.1.  Targeta Sanitària Europea de l'Institut Nacional de la Seguretat Social:

Si la persona beneficiària està afiliada al règim general de la Seguretat Social, pot dirigir-se a l'INSTITUT NACIONAL DE LA SEGURETAT SOCIAL i obtenir la Targeta Sanitària Europea (TSE). La TSE és el document acreditatiu del dret a rebre les prestacions sanitàries que resulten necessàries, des d'un punt de vista mèdic, durant l'estada temporal per motius d'estudis, treball, turisme, etc., en el territori d'un altre Estat membre (Alemanya, Àustria, Bèlgica, Bulgària, Xipre, Croàcia, Dinamarca, Eslovàquia, Eslovènia, Estònia, Finlàndia, França, Grècia, Hongria, Irlanda, Islàndia, Itàlia, Letònia, Liechtenstein, Lituània, Luxemburg, Malta, Noruega, Països Baixos, Polònia, Portugal, el Regne Unit, República Txeca, Romania, Suècia i Suïssa).

Per a sol·licitar la TSE o obtenir-ne més informació, ha d'entrar en la pàgina web de la Seguretat Social.

16.2.  Assegurança de viatge

En qualsevol cas, i atesa la importància de disposar d'altres cobertures a més de l'assegurança mèdica bàsica, la UA ha contractat una pòlissa col·lectiva d'assistència en viatge, que inclou, per una duració màxima de 10 dies, assistència sanitària, assegurança d'accidents, responsabilitat civil, repatriació i transport de ferits o malalts durant l'estada a l'estranger. L'import individual serà abonat per la UA i el certificat li arribarà a l'adreça electrònica de la UA de la persona participant.

17.    Reconeixement

A l'efecte de reconeixement en la UA, es comptabilitzarà com a temps treballat i es valorarà d'acord amb la Normativa de provisió de llocs de treball mitjançant els sistemes de concurs i lliure designació del personal d'administració i serveis de la UA (BOUA 29/06/2018):

<https://www.boua.ua.es/pdf.asp?pdf=4778.pdf>

18. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades seran cedides a:

-       La universitat de destinació, amb l'objectiu de gestionar el programa de mobilitat.

-       L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

-       Entitats financeres.

-       Ambaixades, consolats d'Espanya a l'estranger.

-       SEPIE i Comissió Europea.

El PTGAS participant en aquesta convocatòria pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de Protecció de Dades a través de l'adreça [lcq@ha.hz](mailto:iau@od.kq).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/va/privadesa.html>.

19. Situacions derivades de crisis globals

Tenint en compte que la participació en diferents països pot veure's afectada per crisis globals sobrevingudes que produïsquen inestabilitat que impedisquen la mobilitat (pandèmies, conflictes bèl·lics, etc.), en aquests casos es recomana no incórrer en despeses fins que la possibilitat de viatjar a la destinació estiga confirmada. Per això, és aconsellable no reservar viatges i allotjament fins al mateix moment de realitzar la mobilitat.

20. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 2 de setembre de 2024

La rectora

PD de signatura, vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa María Martínez Espinosa

---------

ANNEX: BAREM

El barem a aplicar consta dels següents apartats:

a) Adequació del programa de formació als interessos de la internacionalització de la UA (Mobility Agreement)

a.    Objectius generals de la mobilitat.................màx. 3 punts

b.    Valor afegit de la mobilitat (en el context de les estratègies de modernització i internacionalització les institucions implicades)...........................màx. 3 punts

c.    Activitats a realitzar ...................màx. 3 punts

d.    Resultats i impacte previst (per exemple, en el desenvolupament professional del membre del personal i en ambdues institucions) .......................................màx. 3 punts

b) Idioma: en aquelles places amb requisit d'idioma, es valorarà el Nivell del Marc Comú Europeu de Referència per a les Llengües (MCER) acreditat, atenent als següents criteris:

i) 1 nivell MCER superior al exigit: 1 punt

ii) 2 nivells MCER superiors al exigit: 2 punts

iii) 3 nivells MCER superiors al exigit: 3 punts

En cas que en el perfil d'una destinació s'establisquen dos o més idiomes diferents, se sumaran les puntuacions.

Els documents que es valoraran són exclusivament els acceptats pel [Pla d'Acreditació Lingüística](https://sl.ua.es/es/acreditacion/acreditacion-en-lenguas.html) del Servei de Llengües.

Per a l'idioma portugués, es tindran en compte les certificacions emeses per les escoles oficials d'idiomes d'Espanya, les certificacions CertAcles així com els certificats Diploma Elementar de Português Língua Estrangeira (DEPLE).

c) Ajudes concedides: S'utilitzarà en aquelles sol·licituds el personal de les quals ja haja gaudit d'aquesta ajuda, dins dels últims 5 anys anteriors a la present convocatòria, atesa a la taula següent:

|  |  |
| --- | --- |
| CURS DE L'AJUDA RECIBIDA | PUNTS A RESTAR |
| 2023-24 | 2 |
| 2022-23 | 1,60 |
| 2021-22 | 1,20 |
| 2020-21 | 0,80 |
| 2019-20 | 0,40 |

En cas d'haver gaudit durant els cursos referits en la taula anterior, de més d'una ajuda, s'acumularan els punts de penalització.

d) Atenció al personal acollit en la UA: S'utilitzarà en les sol·licituds del personal que conste en la relació de personal adscrit a alguna unitat administrativa que haja atès al personal d'administració i serveis de les institucions sòcies durant la seua estada en la UA, dins dels últims 5 anys anteriors a la present convocatòria, atesa la taula següent:

|  |  |
| --- | --- |
| CURS DE L'AJUDA RECIBIDA | PUNTS A SUMAR |
| 2023-24 | 2 |
| 2022-23 | 1,60 |
| 2021-22 | 1,20 |
| 2020-21 | 0,80 |
| 2019-20 | 0,40 |

e) Renúncies: Excepte en els casos de força major degudament justificada, es puntuarà negativament la no realització d'una visita prèviament acceptada ....(-2) punts

Anàlisi
-------

:   **Modificat per:**

    * [Detalle
       MODIFICACIÓ DE LA CONVOCATÒRIA DE MOBILITAT PER A FORMACIÓ DEL PERSONAL TÈCNIC, DE GESTIÓ I D'ADMINISTRACIÓ I SERVEIS (PTGAS), DURANT EL CURS ACADÈMIC 2024-25 (PROGRAMA ERASMUS+)](/va/acuerdo/54184)
      12/11/2024





[Carretera Sant Vicent del Raspeig s/n  
03710 Sant Vicent del Raspeig - Alacant  
 Tel. 65 355 6323 - Fax 42 593 3192](https://www.google.es/maps/@99.772922,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12545&trk=tyah&trkInfo=tarId%7N5458774406250%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)